ZAPISNIK BR. 35.

od 28.02.2024.

Sastavljen na sjednici Upravnog vijeća Ljekarni Koprivnica dana 28.02.2024.g. u prostorijama Ljekarni Koprivnica, Braće Radić 2 - potkrovlje.

Prisutni članovi U.V.: Dragutin Korošec, Irena Bogdanić, Anica Lukačić Sić, Ida Kovač Očenašek, Mirjana Smok, voditelj ekonomsko-računovodstveno-knjigovodstvenih poslova Marko Kolarek i ravnateljica Irena Hadelan.

.

Predsjednik je pozdravio sve prisutne i predložio slijedeći :

DNEVNI RED:

1. Verifikacija zapisnika br. 34 od 22.02.2024. g.
2. Donošenje Odluke o prihvaćanju Financijskog izvješća 1-12/2023.g.
3. Donošenje Odluke o prihvaćanju Izvješća ravnateljice o poslovanju za siječanj 2024.g.
4. Informacije o novim zakonskim propisima i njihov utjecaj na Ljekarne Koprivnica.
5. Razno.

Dnevni red je jednoglasno prihvaćen i prešlo se na prvu točku.

**Ad. 1.**

Predsjednik U.V. je rekao da su svi u sazivu dobili Zapisnik br. 34. i pita da li se slažu s istim. Nije bilo primjedbi na zapisnik pa su članovi U.V. jednoglasno su donijeli:

ZAKLJUČAK

Verificiran je Zapisnik br. 34 od 22.02.2024. g. (Prilog Ad.1).

**Ad. 2.**

Predsjednik je dao riječ voditelju ekonomsko-računovodstveno-knjigovodstvenih poslova Marku Kolarek da iznese Financijsko izvješće 1-12/2023.g.

Nakon toga je on prošao sve stavke prihoda i dodatno ih objasnio od čega se sastoje i koji indeks imaju u odnosu na prošlu godinu.

Nakon strukture prihoda, voditelj računovodstva je prošao i strukturu rashoda.

Nakon izlaganja Marka Kolarek i rasprave članovi Upravnog vijeća donijeli su jednoglasno:

ODLUKU

O prihvaćanju Financijskog izvješća 1-12/2023.g.

I

Prihvaća se Financijsko izvješće za 1-12/ 2023.g. s ukupnim:

Prihodima u iznosu od 5.763.047,37 €

Rashodima u iznosu od 5.597.764,06 €

Dobiti prije oporezivanja u iznosu 165.283,31 €

Porez na dobit 29.363,74 €

Dobit nakon oporezivanja 135.919,57 €

**Ad. 3.**

Prelaskom na točku tri, predsjednik je dao riječ ravnateljici da iznese poslovanje za siječanj 2024.g. (Prilog Ad. 3)

Nakon iscrpnog iznošenja ravnateljice o poslovanju članovi U.V. donijeli su jednoglasno:

ODLUKU

Prihvaća se izvješće ravnateljice o poslovanju za siječanj 2024. godine kao što je u prilozima Ad. 3.

**Ad. 4.**

Ravnateljica je rekla da od pretprošle sjednice do danas nije bilo novosti koje bi se odnosile na nas.

**Ad. 5.**

Pod točkom razno nitko nije ništa imao, pa je sjednica zaključena u 17,30 sati.

Zapisničar: Predsjednik Upravnog vijeća:

Radmila Kolarek mr.sc. Dragutin Korošec, dr.med.vet.